Legal Document

Category: 326

Text:
1. ΑΝΑΓΚ. ΝΟΜΟΣ υπ’ αριθ. 245 της 7/17 Οκτ. 1936 (ΦΕΚ Α΄ 459)  Περί στελέχους εφέδρων αξιωματικών της Αεροπορίας και περί εφέδρων ιπταμένων οπλιτών της Αεροπορίας.  Άρθρ.1.-Τα έφεδρα στελέχη των αξιωματικών της Αεροπορίας, προοριζόμενα δια την εν επιστρατεύσει και πολέμω συμπλήρωσιν των εν ενεργεία τοιούτων αποτελούνται: Ι)Εκ των Μαχίμων Ιπταμένων. ΙΙ)Εκ των Μαχίμων μη Ιπταμένων. ΙΙΙ)Εκ των Υπηρεσιών: α)Τεχνικής β)Επιμελητείας-Στρατολογίας γ)Υγειονομικής δ)Δικαιοσύνης. Άρθρ.2.-Αι ειδικότητες των κατηγοριών των εφέδρων στελεχών του άνω άρθρου είναι αι και δια τα μόνιμα στελέχη της Αεροπορίας προβλεπόμεναι. Άρθρ.3.-Τα εν τω άρθρ. Ι προβλεπόμενα έφεδρα στελέχη συγκροτούνται: Ι.Μάχιμοι Ιπτάμενοι. α)Εκ των, μέχρι της ενάρξεως της ισχύος του παρόντος, ταχθέντων εις την εφεδρείαν του ιπταμένου προσωπικού της τέως Στρατιωτικής και Ναυτικής Αεροπορίας, συμμορφωθέντων με τας ισχυούσας διατάξεις προς διατήρησιν της πτητικής των ικανότητος. β)Εκ των, μετά την συγχώνευσιν (Νόμ. 5121) της Στρατιωτικής και Ναυτικής Αεροπορίας, ταχθέντων εις την εφεδρείαν του ιπταμένου προσωπικού της Αεροπορίας, συμμορφωθέντων με τας ισχυούσας διατάξεις προς διατήρησιν της πτητικής των ικανότητος. Εκ των ανωτέρω, οι μη διατηρήσαντες την πτητικήν των ικανότητα, εγγράφονται εις την εφεδρείαν των μαχίμων ιπταμένων όσοι κριθώσι κατάλληλοι, κατά την κρίσιν του Υπουργού, προτάσει του Γ.Ε.Α. γ)Εκ των εφεξής εξερχομένων της Αεροπορίας εγγραφομένων εις τα έφεδρα στελέχη των μαχίμων ιπταμένων.   δ)Εκ των, δυνάμει των ακολουθουσών διατάξεων του παρόντος, εγγραφομένων εις τα έφεδρα στελέχη των μαχίμων ιπταμένων. ΙΙ.Μάχιμοι μη Ιπτάμενοι. α)Εκ των υπαγομένων εις την α΄ κατηγορίαν των μαχίμων ιπταμένων μη διατηρησάντων οπωσδήποτε την πτητικήν των ικανότητα. β)Εκ των υπαγομένων εις την β΄ κατηγορίαν των μαχίμων ιπταμένων μη κριθέντων καταλλήλων να εγγραφώσιν εις την εφεδρείαν των μαχίμων ιπταμένων. γ)Εκ των εξ ιπταμένων μαχίμων προερχομένων υπερβάντων το 38ον έτος της ηλικίας των. δ)Εκ των, δυνάμει των ακολουθουσών διατάξεων του παρόντος Νόμου εγγραφομένων εις τα έφεδρα στελέχη των μαχίμων μη ιπταμένων. ΙΙΙ.Έφεδρα Στελέχη Υπηρεσιών. α)Εκ των, μέχρι της ενάρξεως της ισχύος του παρόντος Νόμου εχόντων ταχθή εις την Εφεδρείαν της Αεροπορίας (συμπεριλαμβάνεται και η τέως Στρατιωτική και Ναυτική Αεροπορία) αξιωματικών τεχνικών και οικονομικών και των εφεξής εξερχομένων της Αεροπορίας τοιούτων, εγγραφομένων εις τα στελέχη της Εφεδρείας, ως και των, δυνάμει των ακολουθουσών διατάξεων του παρόντος Νόμου, εγγραφομένων εις τα στελέχη των ανωτέρω Υπηρεσιών. β)Εκ των, κατόπιν συνεννοήσεως μετά των αρμοδίων Υπουργείων διατιθεμένων εφέδρων αξιωματικών δια την ενίσχυσιν του προσωπικού των υπηρεσιών Υγειονομικής και Δικαιοσύνης, δι’ ας υπηρεσίας το προσωπικόν προβλέπεται εξ αποσπάσεως εκ του Υπουργείου Στρατιωτικών και Ναυτικών. Επίσης κατόπιν συνεννοήσεως μετά των ως άνω Υπουργείων δύνανται να διατεθώσιν έφεδρα στελέχη δια την ενίσχυσιν της εφεδρείας ειδικοτήτων τινων της Αεροπορίας (αρχειοφυλάκων κλπ.). Άρθρ.4.-Έφεδροι αξιωματικοί του κατά γην και θάλασσαν Στρατού κατέχοντες πτυχί-    Σελ. 223 38.Β.ι.1 Έφεδροι Αεροπορίας   228 ον χειριστού ή και μόνον παρατηρητού ή πτυχίον οιασδήποτε αεροπορικής ειδικότητος, ανεγνωρισμένου Αεροπορικού Οργανισμού ή Σχολείου ημεδαπής ή αλλοδαπής, μετατάσσονται με τον βαθμόν ον κατέχουσιν εις την αντίστοιχον εφεδρείαν της Αεροπορίας δια Β.Δ/τος, προκαλουμένου υπό του Υπουργού της Αεροπορίας και του οικείου Υπουργού. Τα σχετικά δικαιολογητικά, βάσει των οποίων θα γίνη η ανωτέρω μετάταξις, υποβάλλονται εις το Υπουργείον Αεροπορίας (Γ.Ε.Α.), όπερ κρίνει εάν ταύτα δικαιολογώσι την ανωτέρω ενέργειαν. Πάντως μετάταξις, εκ των ανωτέρω, εις τους μαχίμους ιπταμένους, γίνεται κατόπιν ειδικής προς τούτο προτάσεως του Γ.Ε.Α., δικαιολογούσης, εκ των υποβληθησομένων δικαιολογητικών, την διατήρησιν της πτητικής τούτων ικανότητος. Εις την ανωτέρω παράγραφον δεν υπάγονται οι έφεδροι επίκουροι παρατηρηταί. Άρθρ.5.-Όριον ηλικίας των εφέδρων αξιωματικών Αεροπορίας ορίζεται το των μονίμων αξιωματικών τοιούτον, εξαιρέσει των ασχολουμένων περί ειδικούς κλάδους θετικών επιστημών, οίτινες, εν πολέμω, κατόπιν προτάσεως του Αρχηγού του Γ.Ε.Α., δύνανται να κληθώσιν ονομαστικώς ανεξαρτήτως ορίου ηλικίας. Προκειμένου ομοίως περί ανωτάτων αξιωματικών δύνανται δι’ αποφάσεως του Υπουργικού Συμβουλίου, προτάσει του επί της Αεροπορίας Υπουργού να κληθώσιν ούτοι ονομαστικώς ανεξαρτήτως ορίου ηλικίας. Άρθρ.6.-Οι έφεδροι μάχιμοι ιπτάμενοι, προς διατήρησιν της πτητικής των ικανότητος καλούνται άπαξ του έτους υπό του Υπουργού της Αεροπορίας (Γ.Ε.Α.) προς εκτέλεσιν πτήσεων, δια χρονικόν διάστημα ουχί μείζον των 60 ημερών ουδέ έλαττον των 30, μη συμπεριλαμβανομένων των ημερών ταξειδίου. Θεωρούνται ότι εξεπλήρωσαν την άνω ενιαύσιον υποχρέωσιν προς διατήρησιν της πτητικής των ικανότητος, οι συμπληρώσαντες είκοσι ώρας πτήσεων κατά το ανωτέρω χρονικόν διάστημα, οπότε και λαμβάνουσιν ως αποζημίωσιν δραχ. 12.000. Οι ανωτέρω, εάν δεν προσέλθωσιν εις δύο συνεχείς ενιαυσίους προσκλήσεις, διαγράφονται των μαχίμων ιπταμένων και εγγράφονται εις την εφεδρείαν των μαχίμων μη ιπταμένων. Επί πλέον εις τούτους επιβάλλεται και πρόστιμον δι’ αποφάσεως του Υπουργού μέχρι της ανωτέρω αποζημιώσεως,         Σελ. 224 δηλούμενον ως δημόσιον έσοδον. Οι εκ της Σχολής Εφέδρων του άρθρ. 31 προερχόμενοι μεταφέρονται προσέτι εις τάξιν του Σμηνίτου και τοις αφαιρείται το χορηγηθέν πτυχίον. Όσοι εκ των μαχίμων ιπταμένων προσελθόντες, δεν εξετέλεσαν, δι’ οιονδόποτε λόγον, απάσας τας ανωτέρω 20 ώρας πτήσεων, δεν λαμβάνουσι την ανωτέρω καθοριζομένην αποζημίωσιν, εκτός των δια λόγους υγείας, μη δυνηθέντων να συμπληρώσωσι τας ώρας ταύτας. Ούτοι λαμβάνουσιν αποζημίωσιν το αναλογούν εκ των 12 χιλ. δραχμών εις τας εκτελεσθείσας ώρας πτήσεων. Οπωσδήποτε εάν, εις δύο συνεχείς προσκλήσεις προσελθόντες έφεδροι μάχιμοι ιπτάμενοι, δεν εκτελέσωσιν εις μίαν τουλάχιστον εκ τούτων τας 20 διατεταγμένας ώρας πτήσεων, διαγράφονται των μαχίμων ιπταμένων και εγγράφονται εις τους μαχίμους μη ιπταμένους. Επίσης οι μη καλούμενοι επί δύο συνεχή έτη, μη υπολογιζομένου του έτους της αφυπηρετήσεως ή απομακρύνσεώς των, εγγράφονται εις τους μαχίμους μη ιπταμένους. Η εν τω παρόντι άρθρω πρόσκλησις δεν είναι υποχρεωτική δια τον Υπουργόν, δύναται δε να γίνη ή συνολικώς δι’ όλους τους μαχίμους ιπταμένους ή τμηματικώς ή και οναμαστικώς και δύναται να συνδυασθή με ασκήσεις ή με γενικωτέραν εκπαίδευσιν. Άρθρ.7.-Οι έφεδροι μάχιμοι ιπτάμενοι αξιωματικοί παραμένουσιν εν τη εφεδρεία των μαχίμων ιπταμένων μέχρι συμπληρώσεως του 38ου έτους της ηλικίας των, εφ’ όσον διατηρούσι την πτητικήν αυτών ικανότητα κατά τα εν τω παρόντι Νόμω διαλαμβανόμενα. Οι εκ των ανωτέρω συμπληρώσαντες το 38ον έτος της ηλικίας των ως και οι μη διατηρήσαντες την πτητικήν των ικανότητα, εγγράφονται εις την εφεδρείαν των μαχίμων μη ιπταμένων. Άρθρ.8.-Εκ των μαχίμων εφέδρων αξιωματικών της Αεροπορίας όσοι εν τω ιδιωτικώ των βίω υπηρετούσιν εις ανεγνωρισμένους αεροπορικούς οργανισμούς ημεδαπής ή αλλοδαπής, ως ιπτάμενον προσωπικόν αυτών, διατηρούνται εις την εφεδρείαν των μαχίμων ιπταμένων, δια διαταγών του Υπουργού της Αεροπορίας, μη τηρουμένων των προϋποθέσεων της τηρήσεως της πτητικής των ικανότητος κατά τα εν τω παρόντι Νόμω διαλαμβανόμενα, και του ορίου συμπληρώσεώς του 38ου έτους της ηλικίας των. Δια την ανωτέρω διατήρησιν εις τα μάχιμα ιπτάμενα εφεδρικά στελέχη απαιτείται ειδική πρότασις του Αρχηγού του Γ.Ε.Α., στηριζομένη επί επισήμων δικαιολογητικών, εξ ων σαφώς να εξηγήται η διατήρησις της πτητικής ικανότητός των.    Έφεδροι Αεροπορίας 38.Β.ι.1   229 Άρθρ.9.-Έλληνες το γένος υπηρετήσαντες ως μόνιμοι ή έφεδροι ιπτάμενοι αξιωματικοί εις ξένους στρατούς εγγράφονται εις την εφεδρείαν των μαχίμων αξιωματικών της Αεροπορίας (ιπταμένων ή μη ιπταμένων), ως έφεδροι αξιωματικοί με τον βαθμόν ον έφερον, αφού πρώτον αποκτήσωσι την Ελληνικήν υπηκοότητα. Η εγγραφή των ανωτέρω εις την εφεδρείαν γίνεται δια Β.Δ/τος προκαλουμένου υπό του Υπουργού της Αεροπορίας, μετά πράτασιν του Αρχηγού του Γ.Ε.Α. και αφού πρώτον εξακριβωθή και εκτιμηθή δεόντως η εις ξένους στρατούς υπηρεσίας των. Άρθρ.10.-Μάχιμοι ιπτάμενοι έφεδροι αξιωματικοί υφίστανται υγειονομικήν εξέτασιν κατά τα δια τους μονίμους ιπταμένους οριζόμενα, τη προσκλήσει των ή οποτεδήποτε τούτο ήθελε κριθή αναγκαίον κατά το διάστημα της εν τη Αεροπορία υπηρεσίας των. Όσοι εκ των ανωτέρω κριθώσιν ακατάλληλοι δια πτήσεις, ικανοί όμως δια την στρατιωτικήν υπηρεσίαν εγγράφονται εις την εφεδρείαν των μαχίμων μη ιπταμένων και απολύονται, εφ’ όσον η νέα κατηγορία εις ην υπήχθησαν δεν υπηρετεί. Άρθρ.11.-Τας διαφόρους καταστάσεις (εγγραφή, διαγραφή κλπ.) των εφέδρων αξιωματικών, τας προβλεπομένας υπό του παρόντος Νόμου, καθορίζουσι Β.Δ/τα προκαλούμενα υπό του Υπουργού της Αεροπορίας, εκτός αν άλλως καθορίζεται εν τω παρόντι. Άρθρ.12.-Εν ειρήνη δύναται, δια Β.Δ/τος προκαλουμένου υπό του Υπουργού της Αεροπορίας, να κληθώσιν οι έφεδροι αξιωματικοί, πλην των μαχίμων ιπταμένων δι’ ους προβλέπει το άρθρ. 6, κατά κλάσεις ή κατηγορίας, δι’ εκτέλεσιν ασκήσεων ή συμπλήρωσιν της εκπαιδεύσεώς των. Η δι’ εκάστην κλάσιν ή κατηγορίαν, πρόσκλησις των εφέδρων αξιωματικών δεν δύναται να ενεργηθή ειμή άπαξ κατ’ έτος, η δε διάρκεια της υπό τα όπλα παραμονής των δεν δύναται να η μείζων των 60 ημερών ή έλαττον των 20. Οι αδικαιολογήτως μη προσερχόμενοι κατά τας προσκλήσεις του παρόντος άρθρου θεωρούνται ανυπότακτοι και υπέχουσι τας δια τους εφέδρους οπλίτας υπό του Κεφαλαίου περί Στρατολογίας του Νόμ. 5121 περί οργανισμού της Β. Αεροπορίας, προβλεπομένας στρατιωτικάς υποχρεώσεις. Οι κατά την ημερομηνίαν της δημοσιεύσεως του Β.Δ/τος της εν τω παρόντι άρθρω προβλεπομένης προσκλήσεως, διαμένοντας εις το εξωτερικόν έφεδροι αξιωματικοί, απαλλάσσονται της προσκλήσεως.   Άρθρ.13.-Εν επιστρατεύσει ή πολέμω οι έφεδροι αξιωματικοί καλούνται δια διαταγής του Υπουργού της Αεροπορίας ή τηρούνται υπό τα όπλα ως έφεδροι οι συμπληρούντες την θητείαν των. Η πρόσκλησις ενεργείται κατά κλάσεις ή κατηγορίας ή και ονομαστικώς. «Ληξάσης της ανάγκης προσκλήσεως οι έφεδροι Αξιωματικοί απολύονται δια Διαταγής του Υπουργού της Αεροπορίας κατά τον αυτόν ως άνω τρόπον ήτοι κατά κλάσεις ή κατηγορίας ή και ονομαστικώς». Η παρ. 3 ετροποποιήθη ως άνω δια του άρθρ. 4 Α.Ν. 3106/1942. Οι έφεδροι αξιωματικοί ανακαλούμενοι ή τηρούμενοι ως ανωτέρω εις την ενεργόν υπηρεσίαν της Αεροπορίας διατελούσιν εις την δικαιοδοσίαν του Υπουργού της Αεροπορίας και κατανέμονται μεταξύ των Μονάδων και Υπηρεσιών αναλόγως των αναγκών των. Εξαιρετικώς και προς θεραπείαν όλως εκτάκτων αναγκών και του εν ειρήνη στρατού της Αεροπορίας, δύναται ο Υπουργός της Αεροπορίας, να καλή υπό τα όπλα εφέδρους αξιωματικούς ή να τηρή ως εφέδρους τους συμπληρούντας την θητείαν των τοιούτους. Ή τε πρόσκλησις και τήρησις τούτων υπό τα όπλα ενεργείται δια Β.Δ/τος και κατά τον αυτόν ως άνω ορίζεται τρόπον, αλλά μόνον κατόπιν ητιολογημένης εκθέσεως του Αρχηγού του Γ.Ε.Α. δικαιολογούσης το έκτακτον της ανάγκης. Η απόλυσις τούτων ενεργείται επίσης δια Δ/τος. Εις τας ανωτέρω περιπτώσεις του παρόντος άρθρου οι μάχιμοι ιπτάμενοι έφεδροι αξιωματικοί δικαιούνται του πτητικού επιδόματος των ομοιοβάθμων των μονίμων, υφ’ ας περιπτώσεις λαμβάνουσι τούτο οι τελευταίοι ούτοι. Εν ώρα επιστρατεύσεως ή πολέμου, οι προς προσέλευσιν υπόχρεοι έφεδροι αξιωματικοί θεωρούνται υπό τα όπλα από της πρώτης ημέρας της τασσομένης προς προσέλευσιν προθεσμίας και οι εξ αυτών ανυπότακτοι κατά τας διατάξεις του Κεφαλαίου περί Στρατολογίας του Νόμ. 5121 περί οργανισμού της Β. Αεροπορίας, παραπέμπονται εις Στρατοδικεία και υπέχουσι, τας υπό του αυτού Νόμου, οριζομένας δια τους οπλίτας ποινάς και συνεπείας, επί πλέον δε και διαγράφονται του στελέχους των εφέδρων αξιωματικών επί τη βάσει του εδάφ. γ΄ του άρθρ. 16. Δια τους ανυποτάκτους τους διαμένοντας εις το εξωτερικόν της, υπό της 5ης παραγράφου του παρόντος άρθρου, προβλεπομένης εν ειρήνη προσκλήσεως, εφαρμόζεται η προτελευταία και τελευταία παράγραφος του άρθρ. 12.  Σελ. 225 38.Β.ι.1 Έφεδροι Αεροπορίας   230 Άρθρ.14.-Οι υπηρετούντες έφεδροι αξιωματικοί έχουσι τα αυτά δικαιώματα, υποχρεώσεις και καθήκοντα οία και οι μόνιμοι συνάδελφοί των και υπάγονται εις τας υπό του Στρατ. Π. Νόμου και Κανονισμών Αεροπορίας, προβλεπομένας δια τους αξιωματικούς του ενεργού Στρατού ποινικάς και πειθαρχικάς διατάξεις, έχουσι δε την αυτήν προς τους τελευταίους δικαιοδοσίαν επί των κατωτέρων των. Αι ημέραι οιασδήποτε φυλακίσεως και παρανόμου απουσίας δεν προσμετρώνται εις τον χρόνον υποχρεώσεως των εφέδρων αξιωματικών, αι αποδοχαί όμως τούτων κατά τας ημέρας της ως άνω προσθέτου υπηρεσίας μειούνται κατά 50%. Οι έφεδροι αξιωματικοί, καλούμενοι οπωσδήποτε, εις την ενεργόν υπηρεσίαν, δικαιούνται οδοιπορικών εξόδων μεταβάσεως και επανόδου κατά τας ισχυούσας δια τους μονίμους διατάξεις. Ούτοι αναχωρούντες εκ του τόπου της διαμονής των ζητούσι την χορήγησιν φύλλου πορείας παρά του Φρουραρχείου ή της Αστυνομικής Αρχής (Χωροφυλακής) του άνω τόπου διαμονής των τη επιδείξει της σχετικής προσκλήσεως και αποδείξεως της ταυτότητός των ως εφέδρων αξιωματικών. Οι υπηρετούντες έφεδροι αξιωματικοί δικαιούνται του αρχικού μόνον μισθού, επιδόματος ιματισμού ως και των εξόδων Τραπέζης και τροφής των εν ενεργεία ομοιοβάθμων των. Οι εκ τούτων συνταξιούχοι ή οι οπωσδήποτε μισθοδοτούμενοι εκ του Δημοσίου εκλέγουσι μεταξύ της συντάξεως ή αποδοχών ας λαμβάνουσι και των ανωτέρω αποδοχών. Επί πλέον των ανωτέρω οι μάχιμοι ιπτάμενοι λαμβάνουσι και την αποζημίωσιν ή επίδομα προβλεπόμενα υπό των άρθρ. 6 και 13, αναλόγως της προσκλήσεως. Οι υπηρετούντες έφεδροι, προς έκτισιν προσθέτου υπηρεσίας επιβληθείσης λόγω ανυποταξίας, λαμβάνουσι τα 50% των αποδοχών των κατά την διάρκειαν της προσθέτου υπηρεσίας. Άρθρ.15.-Οι υπηρετούντες έφεδροι αξιωματικοί διαγράφονται του στελέχους των εφέδρων αξιωματικών, εις ας περιπτώσεις εις τους μονίμους επιβάλλονται αι ποιναί της αργίας δι’ απολύσεως ή αποτάξεως ή αποστρατείας λόγω διοικητικής ή επαγγελματικής ανικανότητος και υπηρετούσιν εφεξής ως απλοί σμηνίται, επί πλέον δε οι ιπτάμενοι μάχιμοι εγγράφονται εις την εφεδρείαν των μαχίμων μη ιπταμένων ως σμηνίται. Οι εξ αποστρατείας προερχόμενοι διαγράφονται μόνον του στελέχους των εφέδρων αξιωματικών απολυόμενοι.     Σελ. 226 Εις ας περιπτώσεις εις τους μονίμους επιβάλλεται η ποινή της αργίας δια προσκαίρου παύσεως, οι έφεδροι τιμωρούνται δια φυλακίσεως επιβαλλομένης παρά του Υπουργού της Αεροπορίας. Εις την αποστρατείαν ή διαθεσιμότητα των μονίμων λόγω σωματικής ανικανότητος αντιστοιχεί, επί των υπηρετούντων εφέδρων, η απόλυσις εκ των τάξεων της Αεροπορίας δια Β.Δ/τος, όπερ καθορίζει και την εγγραφήν ή μη εις το στέλεχος των εφέδρων αξιωματικών, εφ’ όσον η σωματική ανικανότης τούτων επιτρέπει ή μη την χρησιμοποίησίν των εν επιστρατεύσει εις βοηθητικάς υπηρεσίας κατά την κρίσιν του Υπουργού και στηρίζεται εις γνωμάτευσιν της Α.Υ.Ε.Α. εις ην ούτοι παραπέμπονται κατόπιν εκθέσεως των οικείων Διοικητών μετ’ ενδείξεως του αρμοδίου Υγειονομικού αξιωματικού, δηλούσης την φύσιν του νοσήματος και το ιάσιμον ή μη αυτού. Άρθρ.16.-Οι μη υπηρετούντες εις τας τάξεις του ενεργού Στρατού της Αεροπορίας έφεδροι αξιωματικοί διαγράφονται του στελέχους των Αξιωματικών και της Εφεδρείας κατά τον Νόμον περί ιεραρχίας, προβιβασμών και καταστάσεως των στελεχών της Αεροπορίας, ένεκα των εξής αιτίων. α)Καταδίκης εις εγκληματικήν ποινήν ή επί τινι των εν τοις άρθρ. 22 και 23 του Π. Νόμου διαλαμβανομένων πλημμελημάτων. β)Ένεκεν παραπτωμάτων αφορώντων εις την στρατιωτικήν τιμήν ή ένεκα συνήθους απρεπούς διαγωγής. γ)Ένεκεν σοβαρών πειθαρχικών παραπτωμάτων, οσάκις έρχεται εις επαφήν μετά της στρατιωτικής υπηρεσίας καίτοι μη διετελούντες υπό τα όπλα, δια ζητήματα αφορώντα τας στρατιωτικάς αυτών υποχρεώσεις. δ)Ένεκεν αποδεδειγμένης ανεπαρκείας περί την εκτέλεσιν των καθηκόντων του βαθμού των. ε)Ένεκεν αντεθνικών ενεργειών στρεφομένων αμέσως ή εμμέσως εις υπονόμευσιν της Εθνικής Αμύνης της χώρας, ή συμμετοχής εις προπαγάνδαν τείνουσαν προς τον αυτόν σκοπόν ή εις ανταρσίαν κατά των κειμένων Νόμων του Κράτους. ς)Ένεκεν ανιάτου νοσήματος αποκλείοντος τούτους της χρησιμοποιήσεως εν επιστρατεύσει εις βοηθητικάς υπηρεσίας, τούθ’ όπερ θα ορίζη το σχετικόν Β.Δ/μα. ζ)Ένεκεν ορίου ηλικίας. η)Ένεκεν χειροτονίας εις λειτουργούς της επικρατούσης και πάσης άλλης ανεγνωρισμένης θρησκείας.       Έφεδροι Αεροπορίας 38.Β.ι.1   231 Η Ανωτέρα Αεροπορική Αρχή ή εν ελλείψει ταύτης η Ανωτέρα Στρατιωτική Σχολή του τόπου, εν ω διαμένει ο έφεδρος αξιωματικός, οσάκις συντρέχει περίπτωσίς τις των εν τω παρόντι άρθρων αναφερομένων οφείλει ν’ αναφέρη πάραυτα δι’ εκθέσεώς της λεπτομερούς προς το επί της Αεροπορίας Υπουργείον. Οι συμφώνως τω παρόντι άρθρω διαγραφόμενοι εξαιρέσει των εδάφ. ς΄ ζ΄ και η μεταπίπτουσιν εις την τάξιν του σμηνίτου και υπάγονται εφεξής εις τας διατάξεις του Νόμου περί Οργανισμού της Πολεμικής Αεροπορίας (Κεφάλαιον περί Στρατολογίας). Οι εξ αποστρατείας προερχόμενοι δια τας ως άνω αιτίας διαγράφονται μόνον του στελέχους των εφέδρων αξιωματικών και στερούνται του δικαιώματος του φέρειν την στολήν καθ’ ας περιπτώσεις επιτρέπεται εις τους εφέδρους να φέρωσι τοιαύτην. Άρθρ.16α.-«Αι διατάξεις των άρθρ. 15, 26 παρ. 3 και 27α του Α.Ν. 833/37, «περί στελέχους εφέδρων Αξ/κων του κατά Γην Στρατού», ως αύται ισχύουσιν εκάστοτε, εφαρμόζονται αναλόγως και εν τη Αεροπορία». Το άρθρ. 16α προστεθέν δια του Ν.Δ. 2969/ 1954, αντικατεστάθη ως άνω δια του άρθρ. 2 Ν.Δ. 402 της 13/15 Ιαν. 1970 (ΦΕΚ Α΄ 9). Άρθρ.17.-Έφεδροι αξιωματικοί δύνανται να προαχθώσιν εις ανωτέρους βαθμούς συμφώνως ταις διατάξεσι των επομένων άρθρων. Άρθρ.18.-Ουδείς των εφέδρων αξιωματικών προάγεται εις τον ανώτερον βαθμόν, εφ’ όσον οι εν τω ενεργώ στρατώ ομοιοβάθμοί των, των αντιστοίχων κατηγοριών ή ειδικοτήτων, οι προ αυτού αποκτήσαντες τον βαθμόν του αξιωματικού, πλην των στασίμων, δεν προήχθησαν εισέτι. Ο αριθμός των κενών θέσεων ας δύνανται να καταλάβωσιν έφεδροι αξιματικοί προαγόμενοι εν εκάστη κατηγορία ή ειδικότητι και εν εκάστω βαθμώ ορίζεται δια Β.Δ/τος προκαλουμένου παρά του Υπουργού της Αεροπορίας προτάσει του Γενικού Επιτελείου Αεροπορίας, αναλόγως των αναγκών. Άρθρ.19.-Ο προβιβασμός των αξιωματικών της εφεδρείας Αεροπορίας μέχρι του βαθμού του Σμηναγού και εξομοιουμένου γίνεται κατ’ εκλογήν δι’ άπαντας τους βαθμούς, απαιτείται δε προς προβιβασμόν εις τον ανώτερον βαθμόν πενταετές χρονικόν διάστημα από της αποκτήσεως του βαθμού ον κατέχουν, επί πλέον δε δια τους μαχίμους ιπταμένους να έχωσι συμμορφωθή προς την τελευταίαν πρόσκλησιν την προβλεπομένην υπό του άρθρ. 6 του παρόντος.    Άρθρ.20.-Εν καιρώ πολέμου επιτρέπεται εξαιρετικώς η προαγωγή απάντων των ιπταμένων εφέδρων αξιωματικών εις τους βαθμούς του εφέδρου Επισμηναγού, αντισμηνάρχου και σμηνάρχου κατά την διάρκειαν των πολεμικών επιχειρήσεων και δι’ εξαιρετικήν διαγωγήν επί του πεδίου της μάχης, υφ’ ους όρους και δια τους μονίμους αξιωματικούς προβλέπεται. Άρθρ.21.-Εν πολέμω οι αξιωματικοί της εφεδρείας προάγονται κατ’ εκλογήν εις τους βαθμούς τους προβλεπομένους υπό των άρθρ. 18 και 19 και παρασημοφορούνται υπό τους αυτούς όρους, υφ’ ους και οι μόνιμοι αξιωματικοί της Αεροπορίας. Άρθρ.22.Οι έφεδροι αξιωματικοί εγγράφονται εις πίνακας εχόντων τα προς προαγωγήν προσόντα κατά τους αυτούς τύπους καθ’ ους και οι αξιωματικοί της ενεργού Αεροπορίας. Πρότασις προαγωγής δια τον αμέσως ανώτερον βαθμόν, υποβάλλεται δια πάντα έφεδρον αξιωματικόν εφ’ όσον έχει τα εν άρθρ. 19 προσόντα, υπό του Διοικητού της Μονάδος, παρ’ η ο έφεδρος ούτος υπηρετεί ή είναι τοποθετημένος, ίνα παρουσιασθή εν περιπτώσει επιστρατεύσεως. Δια την υποβολήν τοιαύτης προτάσεως ο Διοικητής έχει υπ’ όψιν και τα ατομικά έγγραφα του εφέδρου. Άρθρ.23.-Δια πάντα έφεδρον αξιωματικόν τηρείται παρά του οικείου Διοικητού της Μονάδος παρ’ η υπηρετεί φύλλον ποιότητος ως και δια τους μονίμους. Τα φύλλα ποιότητος των μη υπηρετούντων εφέδρων αξιωματικών τηρούνται παρά της Μονάδος ή υπηρεσίας εις ην ούτοι έχουσι τοποθετηθή εν επιστρατεύσει. Τα φύλλα ποιότητος των μη εχόντων διατεθή εν επιστρατεύσει τηρούνται παρά τω Υπουργείω Αεροπορίας. Εν τω φύλλω ποιότητος εγγράφονται συν τοις άλλοις το είδος των ασκήσεων εις ας μετέσχον και η εκπαίδευσις ης έτυχον, ως και πληροφορίαι περί ιδιωτικού των βίου. Τα ατομικά έγγραφα των οπωσδήποτε εξερχομένων της εφεδρείας στελεχών, κλειόμενα παρά των τηρούντων ταύτα, τηρούνται εφεξής υπό της Στρατολογικής Υπηρεσίας του Υ.Α. εις το αρχείον της. Άρθρ.24.-Η σειρά αρχαιότητος μεταξύ των εφέδρων αξιωματικών καθορίζεται εκ της ημερομηνίας του Β.Δ/τος, της ονομασίας αυτών εν τω ενεργώ στρατώ είτε εν εφεδρεία. Δια τον καθορισμόν της σειράς αρχαιότητος των εφέδρων αξιωματικών της τέως Ναυτικής και Στρατιωτικής Αεροπορίας θέλει εφαρμοσθή κατ’ αναλογίαν ότι εφηρμόσθη κατά   (Αντί της σελ. 227) Σελ 227(α) Τεύχος 385-Σελ. 33 38.Β.ι.1 Έφεδροι Αεροπορίας   232 την συγχώνευσιν της τέως Ναυτικής και Στρατιωτικής Αεροπορίας δια τους μονίμους αξιωματικούς. Εις ας δε περιπτώσεις η τοιαύτη ενέργεια δεν δύναται να εφαρμοσθή, την σειράν αρχαιότητος ρυθμίζει το Συμβούλιον προαγωγών (πρώτον) δι’ αποφάσεώς του, υποχρεωτικής δια τον Υπουργόν, όστις προκαλεί τα σχετικά Β.Δ/τα δια τον ανωτέρω καθορισμόν της αρχαιότητος. Ο χρόνος υπηρεσίας εν πολέμω θεωρείται υφ’ ους επακριβώς όρους και δια τους μονίμους αξιωματικούς. Η αρχαιότης μεταξύ των εξερχομένων της Σχολής Εφέδρων Αξιωματικών καθορίζεται εκ της σειράς επιτυχίας τούτων. Άρθρ.25.-Εν ομοιοβαθμία τα μόνιμα στελέχη έχουσι την Διοίκησιν επί των εφέδρων. Οι εξ αποστράτων προερχόμενοι έφεδροι Αξιωματικοί καλούμενοι να υπηρετήσωσιν εις τον ενεργόν Στρατόν προσέρχονται με τον βαθμόν των. Εκ τούτων όμως οι χαρακτηρισθέντες ως μη έχοντες τα προσόντα προς προαγωγήν εν τω τελευταίω βαθμώ ότε διετέλουν εν ενεργεία και οίτινες αυτεπαγγέλτως αποστρατευθέντες ως δις στάσιμοι, προήχθησαν εις τον ανώτερον βαθμόν δυνάμει του Νόμ. 5122 «περί ιεραρχίας προβιβασμών και καταστάσεων των στελεχών της Αεροπορίας» δεν δύνανται να αναλάβωσι Διοίκησιν μαχίμου Μονάδος. Άρθρ.26.-Έφεδροι αξιωματικοί, διατελούντες Δημόσιοι υπάλληλοι καλούμενοι δι’ οιανδήποτε αιτίαν εις τας τάξεις του στρατού, δικαιούνται αδείας εκ της Πολιτικής αυτών υπηρεσίας διαρκείας ίσης προς την υπό τα όπλα τήρησίν των. Άρθρ.27.-Έφεδροι αξιωματικοί, διατελούντες ιδιωτικοί υπάλληλοι καλούμενοι δι’ οιανδήποτε αιτίαν εις τας τάξεις του στρατού, θεωρούνται εν αδεία εκ της υπηρεσίας αυτών και δικαιούνται όπως αναλάβωσιν, μετά την απόλυσίν των, ταύτην υφ’ ους όρους σχετικοί περί τούτου Νόμοι ορίζουσι. Άρθρ.28.-Έφεδροι αξιωματικοί δύνανται να συνέρχωνται εις γάμον άνευ αδείας. Άρθρ.29.Τα έφεδρα στελέχη των αξιωματικών της Αεροπορίας καλούμενα εις την ενεργόν υπηρεσίαν, υποχρεούνται να φέρωσι την κεκενονισμένην δια τους μονίμους στολήν, κατά δε τας θρησκευτικάς και εθνικάς εορτάς καλούμενοι δύνανται να φέρωσι στολήν οίαν και οι μόνιμοι Αξιωματικοί.   Σελ. 228(α) Τεύχος 385-Σελ. 34 Άρθρ.30.-Ότι εν τω παρόντι ορίζεται δια τους εφέδρους αξιωματικούς ισχύει και δια τους εφέδρους αρχισμηνίας μαχίμους και υπηρεσιών. Η προαγωγή τούτων εις τον βαθμόν του εφέδρου ανθυποσμηναγού ενεργείται υφ’ ους όρους η προαγωγή των εφέδρων ανθυποσμηναγών εις Υποσμηναγούς. Σχολή εφέδρων Αξιωματικών Αεροπόρων Άρθρ.31.-Δια την συμπλήρωσιν των, εις εφέδρους μαχίμους ιπταμένους αξιωματικούς, αναγκών της αεροπορίας ιδρύεται εκάστοτε δια Β.Δ/τος προκαλουμένου υπό του Υπουργού της Αεροπορίας, μετά πρότασιν του Γ.Ε.Α., ειδική Σχολή υπό τον ανωτέρω τίτλον, σκοπόν έχουσα τον καταρτισμόν εφέδρων χειριστών αξιωματικών. Εν τω ανωτέρω Β.Δ/τι θα καθορίζωνται επίσης τα διδασκόμενα εν τη Σχολή μαθήματα, ο τρόπος της βαθμολογίας τούτων, η εκπαίδευσις γενικώς, η διάρκεια της φοιτήσεως, ο τρόπος των αποφοιτηρίων εξετάσεων και απονομής πτυχίου, τα του διδακτικού προσωπικού, αι συνθήκαι και ο τρόπος της εισαγωγής εις την Σχολήν (προσόντα κλπ.) ο αριθμός των εισακτέων, αι υποχρεώσεις των μαθητών, τα της αποβολής και εν γένει τα της διαγραφής αυτών εκ της Σχολής και η ως εκ τούτου μετέπειτα κατάστασίς των, η κατάστασις των αποτυγχανόντων εις τας αποφοιτηρίους εξετάσεις, αι λοιπαί συνθήκαι της λειτουργίας της Σχολής, η σύνθεσις αυτής εις προσωπικόν και γενικώς πάσα ετέρα λεπτομέρεια. Οι εν τη Σχολή φοιτώντες μαθηταί υποψήφιοι έφεδροι αξιωματικοί λαμβάνουσι μισθόν σμηνίτου στρατευσίμου επί πλέον δε και δραχ. 50 δι’ εκάστην ώραν πτήσεων. Επίσης δικαιούνται τροφής, ιματισμού κλπ. ως και οι μαθηταί των λοιπών αεροπορικών Σχολών κατά τα υπό του ανωτέρω Δ/τος καθοριζόμενα. Οι επιτυχόντες εις τας αποφοιτηρίους εξετάσεις ονομάζονται έφεδροι ανθυποσμηναγοί (χειρισταί) δια Β.Δ/τος. Η ανωτέρω Σχολή δύναται να λειτουργήση ως Τμήμα Σχολής τινός της Αεροπορίας.           Έφεδροι Αεροπορίας 38.Β.ι.1   233 Σχολή Εφέδρων Αξιωματικών Τεχνιτών Άρθρ.32.-Δια την συμπλήρωσιν των αναγκών, εις εφέδρους αξιωματικούς ειδικότητός τινος του Τεχνικού Προσωπικού των αξιωματικών της Αεροπορίας ιδρύεται εκάστοτε δια Β.Δ/τος προκαλουμένου υπό του Υπουργού της Αεροπορίας, μετά πρότασιν του Γ.Ε.Α., ειδική Σχολή υπό τον ανωτέρω τίτλον, σκοπόν έχουσα τον καταρτισμόν εφέδρων αξιωματικών της ανωτέρω ειδικότητος. Οι επιτυχόντες εις τας αποφοιτηρίους εξετάσεις ονομάζονται έφεδροι ανθυποσμηναγοί της ανωτέρω ειδικότητος. Κατά τα λοιπά ισχύει το άρθρ. 31 του παρόντος, εκτός της αμοιβής δια τας πτήσεις. Άρθρ.33.-Δια τους μαχίμους εφέδρους οπλίτας, πλην των αρχισμηνιών δι’ ους προβλέπει το άρθρ. 30, εφαρμόζονται κατ’ αναλογίαν αι διατάξεις αι αφορώσαι τους μαχίμους αξιωματικούς (ιπταμένους και μη ιπταμένους) των άρθρ. 1, 2, 3, 4, 6, 7, 8, 10 και της παρ. 6 του άρθρ. 13 εν περιπτώσει κλήσεώς των εν επιστρατεύσει και πολέμω. Ομοίως εφαρμόζονται κατ’ αναλογίαν, δια τους οπλίτας γενικώς, αι διατάξεις των παρ. 5 και 6 του άρθρ. 14 και η τελευταία παράγραφος του άρθρ. 3, επί πλέον δε δια τους μαχίμους ιπταμένους και αι παρ. 2 και 7 του άρθρ. 14. Εις τους, δυνάμει του άρθρ. 4 μετατασσομένους εις τους μαχίμους ιπταμένους οπλίτας, κεκτημένους βαθμόν κατώτερον του σμηνίου δύναται ν’ απονεμηθή ο βαθμός του σμηνίου κατόπιν προτάσεως του Αρχηγού του Γ.Ε.Α. Σχολή Εφέδρων Υπαξιωματικών Χειριστών Άρθρ.34.-Δια την συμπλήρωσιν των, εις εφέδρους μαχίμους ιπταμένους Υπαξιωματικούς, αναγκών της Αεροπορίας, ιδρύεται εκάστοτε, δια Β.Δ/τος προκαλουμένου υπό του Υπουργού της Αεροπορίας, μετά πρότασιν του Γ.Ε.Α. ειδική Σχολή υπό τον ανωτέρω τίτλον σκοπόν έχουσα τον καταρτισμόν εφέδρων μαχίμων χειριστών. Οι επιτυχόντες εις τας αποφοιτηρίους εξετάσεις ονομάζονται έφεδροι Σμηνίαι (Χειρισταί). Κατά τα λοιπά ισχύει το άρθρ. 31 του παρόντος. Άρθρ.35.-Ο Υπουργός της Αεροπορίας δύναται, μετά πρότασιν του Αργηγού του Γενικού Επιτελείου και κατόπιν εγκρίσεως του Υπουργικού Συμβουλίου, δια την ενίσχυσιν του εφεδρικού μαχίμου ιπταμένου προσωπικού, να αναθέτη δια συμβάσεως εις οργανισμούς ή άτομα, παρέχοντα τας σχετικάς εγγυήσεις, την εκπαίδευσιν νέων ιδιωτών Ελλήνων ως χειριστών, επί παροχή ωρισμένης αποζημιώσεως.  Δια Β.Δ/τος, προκαλουμένου υπό των Υπουργών Αεροπορίας και Οικονομικών, θέλουσι καθορισθή ο τρόπος της συνάψεως της συμβάσεως, οι οργανισμοί κλπ. μεθ’ ων δύναται να υπογραφή τοιαύτη σύμβασις, αι εγγυήσεις αίτινες θα ζητηθώσιν από τους αναδόχους της συμβάσεως, η χορηγηθησομένη αποζημίωσις, ο τρόπος της προσλήψεως των εκπαιδευθησομένων ως χειριστών και ο αριθμός τούτων, η εκπαίδευσις αυτών, αι υποχρεώσεις των, η διάρκεια της εκπαιδεύσεως, ο τρόπος της απονομής πτυχίου, τα της αποβολής των εκπαιδευομένων κατά την διάρκειαν της εκπαιδεύσεώς των και η εκ τούτου μετέπειτα κατάστασίς των, η κατάστασις των αποτυγχανόντων και επιτυγχανόντων κατά τας τελικάς εξετάσεις και εν γένει πάσα ετέρα λεπτομέρεια.